Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1199

16. A BALESET-ELHÁRÍTÁS VÉGREHAJTÁSA 16.001. A baleset-elhárítási tevékenység végrehajtásának a kialakult veszélyhelyzet következményeinek enyhítését, azaz – mind a létesítmény dolgozói, mind a lakosság körében – a veszélyhelyzet következtében fellépõ radioaktív sugárzás okozta terhelés determinisztikus egészségügyi hatásainak megelõzését és a sztochasztikus egészségügyi hatásainak az ésszerû legalacsonyabb szintre korlátozását, valamint az egyéb – gazdasági, társadalmi – következmények minimalizálását kell céloznia. Ennek érdekében az engedélyesnek minden lehetséges intézkedést végre kell hajtania figyelembe véve, hogy a baleset-elhárítási intézkedés akkor igazolt, ha azzal több haszon jár, mint amennyi kárt okoz. A bevezetendõ intézkedés formáját, mértékét és idõtartamát optimalizálni kell, kiválasztásánál az intézkedés által elérhetõ haszon maximalizálására kell törekedni. 16.002. A baleset-elhárítási tevékenységet a baleset-elhárítási intézkedési tervben rögzítettek szerint kell végrehajtani. 16.003. Az Engedélyes baleset-elhárítási szervezetének tevékenységét a veszélyhelyzet kihirdetése után késlekedés nélkül meg kell kezdenie, és úgy kell szervezni és irányítani, hogy a veszélyhelyzet kihirdetésének következményei és a baleset-elhárítási tevékenység ne akadályozza vagy veszélyeztesse a biztonsági funkciók ellátását és a biztonságos üzem, illetve az üzemviteli intézkedések kivitelezése tekintetében az üzemeltetõ személyzet munkáját. 16.004. Az esemény veszélyhelyzeti osztályba sorolásának azonnal maga után kell vonnia a megfelelõ létesítményi (óv)intézkedéseket. 16.005. Az Engedélyesnek a megelõzõ és a sürgõs óvintézkedések zónájában, a veszélyhelyzet korai fázisában külön jogszabályban elõírtak szerint el kell végeznie a helyi védelmi bizottságok és a lakosság értesítését, és óvintézkedési javaslatokat kell a védelmi bizottságok számára megfogalmaznia az Országos Nukleárisbaleset-elhárítási Rendszer központi szerveinek mûködésbe lépéséig. A veszélyhelyzet elhárítása során folyamatosan hasznos, konzisztens és megfelelõ információt kell biztosítania a lakosság számára. 16.006. A baleset-elhárítás során a veszélyhelyzetet technológiai és sugárvédelmi szempontból folyamatosan értékelni kell. A veszélyhelyzet alakulásáról, a telephelyi óvintézkedések státuszáról folyamatosan tájékoztatni kell az elhárításban érintett szervezeteket.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes